Diari Oficial de la Generalitat Valenciana


Sumari del DOGV 5909, del 09-12-2008 (2008/14630)

RESOLUCIÓ de 25 de novembre de 2008, de la consellera de Turisme i presidenta de l'Agència Valenciana del Turisme, per la qual s'acorda l'adjudicació i creació de borses de suplents de dues beques de pràctiques formatives i investigació de mercats amb destinació a les oficines d'informació turística de la Generalitat (Tourist Info) a Brussel·les i Londres.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5909

Data del DOGV
:   09-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14074


Data del document
:   25-11-2008

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública
    * professió del turisme
    * assignació per estudis
    * suport econòmic

RESOLUCIÓ de 25 de novembre de 2008, de la consellera de Turisme i presidenta de l'Agència Valenciana del Turisme, per la qual s'acorda l'adjudicació i creació de borses de suplents de dues beques de pràctiques formatives i investigació de mercats amb destinació a les oficines d'informació turística de la Generalitat (Tourist Info) a Brussel·les i Londres. [2008/14847]  
Vistes les propostes formulades per la Comissió Avaluadora de Beques de l'Agència Valenciana del Turisme en les seues reunions de dates 3, 10 i 18 de novembre de 2008, respectivament, en relació amb el procés de selecció de dues beques de pràctiques formatives i investigació de mercats amb destinació a les Oficines d'Informació Turística de la Generalitat a Brussel·les i Londres, Tourist Info Comunitat Valenciana (Brussel·les) i Tourist Info Comunitat Valenciana (Londres), i d'acord amb els següents   
Antecedents de fet  
Primer. Mitjançant Resolució de data 12 de setembre de 2008, de la consellera de Turisme i presidenta de l'Agència Valenciana del Turisme, es va procedir a la convocatòria de dues beques de pràctiques formatives i investigació de mercats amb destinació a les Oficines d'Informació Turística de la Generalitat a Brussel·les i Londres, Tourist Info Comunitat Valenciana (Brussel·les) i Tourist Info Comunitat Valenciana (Londres). Dita resolució va ser publicada en el DOCV núm. 5.859, de 29 de setembre de 2008.  
L'objecte específic de la resolució era la convocatòria de dues beques de pràctiques formatives i investigació de mercats, amb destinació a les Oficines de la Xarxa Tourist Info a Brussel·les i a Lonndres, respectivament, dins del Programa d'Internacionalització de la Xarxa d'Oficines d'Informació Turística de la Generalitat. Els objectius d'estes beques són, tal com establix l'article 1 de l'esmentada Resolució de 29 de setembre de 2008: la col·laboració en un programa d'anàlisi i coneixement de la demanda i oportunitats dels productes turístics valencians en diversos mercats europeus; l'atenció de sol·licituds d'informació turística en els respectius mercats emissors; el suport i participació en actuacions de promoció i difusió de l'oferta turística de la Comunitat Valenciana, a més, en el cas de la beca amb destinació a Brussel·les, l'objectiu serà també la participació i col·laboració en activitats, iniciatives i projectes de la Unió Europea o altres institucions públiques o privades que puguen resultar d'interés per al sector turístic valencià.   
La duració de les beques serà d'un any natural, a comptar de la data d'incorporació efectiva, prorrogable per un període de la mateixa duració per mitjà d'una resolució de la consellera de Turisme i Presidenta de l'Agència Valenciana del Turisme.  
Segon. Transcorregut el termini de presentació de sol·licituds, examinades estes i comprovat el compliment de requisits per part dels aspirants, la Comissió Avaluadora de Beques de l'Agència Valenciana del Turisme, en reunió celebrada en data 3 de novembre de 2008, va acordar citar per a la realització de les proves de coneixements i idiomes i d'una entrevista a tots els candidats que complien els requisits mínims exigits en la convocatòria, 12 candidats per a Brussel·les i 24 per a Londres, i va establir com a dates de celebració de les proves el 6 de novembre, i de l'entrevista el 10 de novembre.   
En esta reunió, la Comissió Avaluadora de Beques va acordar desestimar les sol·licituds presentades que no complien els requisits exigits en l'article 3 de l'esmentada Resolució de convocatòria de 12 de setembre de 2008.   
Tercer. Realitzades les proves de coneixements i idiomes en les dates dalt citades, la Comissió d'Avaluació, en reunió de 18 de novembre de 2008, va procedir a la seua valoració segons els mèrits relacionats en l'article 4 de l'esmentada Resolució de 12 de setembre de 2008, i en aplicació del barem establit en l'anterior reunió de la Comissió d'Avaluació de data 3 de novembre de 2008.  
Efectuada dita valoració, la Comissió Avaluadora de Beques de l'Agència Valenciana del Turisme va aprovar el quadre de puntuacions finals, proposant:   
I) Adjudicatari de la beca amb destinació a Brussel·les, i la constitució d'una borsa de suplents.   
II) Adjudicatari de la beca amb destinació a Londres, i la constitució d'una borsa de suplents.   
Fonaments jurídics  
Primer. L'article 5.2 del Reglament de l'Agència Valenciana del Turisme, aprovat per Decret 209/2004, de 8 d'octubre, del Govern Valencià.  
Segon. La disposició addicional tercera del vigent Reglament de l'Agència Valenciana del Turisme, que faculta el conseller de Turisme i president de l'Agència per a dictar totes les disposicions que exigisca l'aplicació i execució del Decret i Reglament que aprova.  
Tercer. La Resolució de 12 de setembre de 2008, de la consellera de Turisme i presidenta de l'Agència Valenciana del Turisme, per la qual es convoquen dues beques de pràctiques formatives i investigació de mercats amb destinació a les oficines d'informació turística de la Generalitat i Londres, Tourist Info Comunitat Valenciana (Brussel·les i Londres), DOCV núm. 5.859, de 29 de setembre de 2008.   
En consideració als antecedents i fonaments de dret exposats, resolc:  
Primer. Adjudicar a Raquel Guardiola Sánchez, amb NIF 40176649C, la beca de pràctiques formatives i investigació de mercats amb destinació a l'Oficina d'Informació Turística de la Generalitat a Brussel·les, Tourist Info Comunitat Valenciana (Brussel·les).   
Adjudicar a José Miguel Vilar Bou, amb NIF 36357208L, la beca de pràctiques formatives i investigació de mercats amb destinació a l'Oficina d'Informació Turística de la Generalitat a Londres, Tourist Info Comunitat Valenciana (Londres).   
Segon. Constituir sengles borses de suplents per a cada una de les beques convocades, la relació i de la qual orde de prelació apareixen en l'annex I d'esta resolució.   
Tercer. Desestimar les sol·licituds presentades pels candidats que es relacionen en l'annex II de la present resolució, pels motius que s'hi exposen.   
Contra la present Resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la seua notificació o publicació en el DOCV, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant podrà interposar-se recurs potestatiu de reposició, en el termini d'un mes, a comptar de l'endemà a la publicació de la present Resolució.  
Tot això sense perjuí que puga exercitar-se qualsevol altre recurs que s'estime oportú.  
València, 25 de novembre de 2008.- La consellera de Turisme i presidenta de l'Agència Valenciana del Turisme: Angélica Such Ronda.  
  
\*\*\*\*\*\*\*\*\*\*\*\*\*\*\*\*\*\*\*\*\*  
Annex I  
Borses de suplents   
A continuació s'enumeren els candidats que conformen les borses de suplents per a Brussel·les i Londres. La provisió de suplents es farà en l'orde de prelació establit en cada llistat:   
I) Borsa de suplents per a la beca amb destinació a Brussel·les  
- Mª Carmen Vicent Martín (NIF 63313625T)  
- Mª Ángeles Alastuey Sánchez (NIF 25657086Q)  
- Laura Martínez Descalzo (NIF 04194091E)  
- Luisa Bustinza Ibáñez (NIF 98141020D)  
II) Borsa de suplents per a la beca amb destinació a Londres   
- Nuria Elena Jimeno Raspenti (NIF 21494139A)  
- Rocío Mirallas Sánchez (NIF 10525178F)  
- Raquel Guardiola Sánchez (NIF 51937076F)  
- Laura García Zafra (NIF 99014763Q)  
- Laura Martínez Descalzo (NIF 57546221G)  
- Mª Ángeles Alastuey Sánchez (NIF 88684523Q)  
- Pablo Verdú Larrosa (NIF 24112283U)  
- Mª Carmen Vicent Martín (NIF 35631543R)  
- Ignacio García Agüero (NIF 11422879D)  
- Luisa Bustinza Ibáñez (NIF 31376690N)  
Annex II  
Sol·licituds desestimades   
Les sol·licituds enumerades van ser desestimades per la Comissió d'Avaluació en reunió de data 3 de novembre pels motius detallats a continuació:   
I) Sol·licituds desestimades per a la beca amb destinació a brussel·les  
II) Sol·licituds desestimades per A la beca amb destinació a Londres   
